1 . Úrskurður Samgönguráðuneytis um vatnsgjald Fyrir stjórn OH liggur úrskuður Samgöngu - og Sveitarstjórnarráðuneytisins varðandi gjaldtöku sveitarfélaga vegna vatnsgjalds og hvaða atriði heimilt er að horfa til við ákvörðun þess . Fer ráðuneytið fram á að gjaldskrár vatnsveitna verði yfirfarnar m.t.t. þess , ásamt því að vera upplýst um þau gögn sem gjaldskrár vatnsveitna er varða 10. gr. laga um vatnsveitur sveitarfélaga eru byggðar á sbr. 113. gr. sveitarstjórnarlaga . Samorka , hagsmunasamtök veitufyrirtækja ásamt Sambandi íslenskra sveitarfélaga tóku í framhaldinu upp viðræður við Samgöngu - og sveitarstjórnarráðuneytið og óskuðu eftir því að 10 gr. laga um vatnsveitur sveitarfélaga yrði skýrð og tekið mið af þeirri túlkun sem sveitarfélögin hafa gengið út frá áratugum saman , að fjármagnskostnaður taki bæði til kostnaðar vegna lansfjár og kostnaðar vegna eigin fjár . Veittur hefur verið frestur til 10. janúar 2020 til þess að skila ofangreindum gögnum . Stjórn felur framkvæmdastjóra að draga lögmann félagsins að borðinu varðandi málið og forma drög að svari til samgöngu - sveitarstjórnarráðuneytisins í samráði við Orkuveitu Húsavíkur ohf og eftir atvikum sveitarfélagið Norðurþing . 2 . Þjónustusamningur Orkuveitu Húsavíkur og Norðurþings 2020 Á 308. fundi byggðarráðs var tekið fyrir erindi er varðar endurnýjun þjónustusamnings milli Norðurþings og Orkuveitu Húsavíkur ohf . Á fundinum var bókað ; " Byggðarráð vísar drögum að þjónustusamningi til stjórnar Orkuveitu Húsavíkur ohf. til umræðu . " Einnig liggur fyrir breytingartillaga að þeim samningi sem lagður var fram í byggðaráði . Óskað er afstöðu stjórnar OH til þess er fram kemur í drögunum og hvort tilefni sé til athugasemda eða breytinga á meðfylgjandi samningsdrögum . Einnig er óskað afstöðu stjórnar til breytingartillögunnar . Stjórn Orkuveitu Húsavíkur ohf leggur til að framlögð breytingartillaga verði höfð til hliðsjónar við gerð samkomulags milli aðila . Óskað er eftir að aðilar setjist niður og kostnaðargreini þá þjónstu sem keypt verður og eftir atvikum seld milli aðila . Áhersla er lögð á að samningurinn feli í sér hagræðingu fyrir báða samningsaðila . Málinu er vísað til umræðu í byggðaráði . 3 . Íþróttafélagið Völsungur , ósk um endurnýjun á samstarfs - og styrktarsamningi við Orkuveitu Húsavíkur . Íþróttafélagið Völsungur óskar eftir endurnýjun á samstarfs - og styrktarsamningi . Eldri samningur rann út í lok ágúst á þessu ári en hann var til 3ja ára . Stjórn Orkuveitu Húsavíkur ohf samþykkir að framlengja samstarfs - og styrktarsamning við íþróttafélagið Völsung til þriggja ára . 4 . Bréf frá Örlygi Hnefli Jónssyni Fyrir stjórn OH liggur að taka afstöðu til meðfylgjandi erindis Örlygs Hnefils Jónssonar og þau mál sem þar eru talin upp . - Þistill í landi Stekkjarholts . - Endurnýjun hitaveitulagnar í Reykjahverfi . - Söluverðmæti vatns sem leitt er til Húsavíkur . Stjórn Orkuveitu Húsavíkur ohf þakkar erindi Örlygs og tekur eftirfarandi afstöðu til þeirra mála sem þar koma fram . Þistill í landi Stekkjarholts . Orkuveita Húsavíkur telur að umrædd jurt hafi ekki borist í land Stekkjarholts við framkvæmdir á vegum OH á svæðinu og samþykkir því ekki bótaskyldu í málinu . Endurnýjun stofnlagnar hitaveitu í Reykjahverfi . Rétt er sem fram kemur í erindinu að fyrirhuguð er endurnýjun stofnalganar hitaveitu í Reykjahverfi . Fyrsta hluta framkvæmdarinnar er þegar lokið , en gert er ráð fyrir framkvæmdum vegna annars og þriðja hluta á næsta ári . Haft er samband við hlutaðeigandi landeigendur í tengslum við endurnýjun lagnarinnar áður en framkvæmdir hefjast . Söluverðmæti hitaveituvatns . Varðandi upplýsingar um söluverðmæti hitaveituvatns er vísað til ársskýrslna Orkuveitu Húsavíkur ohf sem aðgengilegar eru á heimasíðu félagsins , www.oh.is . Öflun frekari gagna og / eða álita er þörf varðandi önnur atriði sem fram koma í erindinu , þar sem um er að ræða tveggja áratuga gamla framkvæmd . Framkvæmdastjóri fer yfir framkvæmd við tæminga rotþróa í Norðurþingi frá því ný fráveitusamþykkt tók gildi árið 2018 . Farið verður yfir fyrirkomulag innheimtu rotþróargjalda vegna áranna 2018 og 2019 þar sem þau gjöld eru ekki enn sem komið er , innheimt með fasteigangjöldum eins og fráveitusamþykkt kveður á um . Framkvæmdastjóri fór yfir stöðu mála varðandi losun rotþróa í Norðurþingi . Innheimta rotþróargjalda vegna 2018 og 2019 verður innheimt óháð fasteignagjöldum , en verður innheimt með fasteignagjöldum hér eftir . 6 . Samkeppnislýsing vegna orkustöðvar OH Staða samningaviðræðna í tengslum við raforkuframleiðslu í orkustöð félagsins að Hrísmóum 1 á Húsavík . Framkvæmdastjóri fór yfir samningamál og önnur atriði sem snúa að fyrirhugaðri raforkuframleiðslu í orkustöð OH að Hrísmóum . Ákvörðun stjórnar OH þarf að liggja fyrir varðandi næstu skref í tengslum við útistandandi skuldir einstakra viðskiptavina félagsins . Takmarkaðar greiðslur hafa borist upp í ógreiddar skuldir , en ekki liggur fyrir greiðsluáætlun að uppgjöri eftirstöðva vangreiddra veitugjalda . Ekki er því tilefni eins og málin standa , til þess að víkja frá því innheimtuferli sem samþykkt hefur verið að unnið sé eftir , nema stjórn ákveði annað . Stjórn Orkuveitu Húsavíkur ohf vísar til verklagsreglna varðandi samninga vegna vanskila . Greiðsluáætlun vangreiddra veitugjalda þarf að liggja fyrir svo hægt sé að víkja frá lokunaraðgerðum . 10 . Fjárhagsstaða OH og fjárhagslegar hreyfingar Umræða í stjórn um fjárhagsstöðu og fjárhagslegar hreyfingar . Framkvæmdastjóri og stjórn fóru yfir fjárhagsstöðu félagsins .